ДОПЪЛВАЩО ФИНАНСИРАНЕ

Програма „Конкурентоспособност и иновации в предприятията“ 2021-2027
Мярка „Внедряване на иновации в МСП  на територията на МИГ „Девин – Смолян““
Основната цел на мярката е осигуряване на инвестиции за модернизация на предприятията на територията на МИГ „Девин – Смолян“, както и внедряването на иновации в техните производства. В допълнение по мярката се цели оптимизация на производствата от гледна точка на използваните ресурси и въздействието на производствата върху околната среда. С подкрепата по мярката се цели преминаване към по-малко ресурсоемка икономика, която не оказва вредно влияние на околната среда и по тази начин територията на МИГ ще остане привлекателна, както за живот, така и за други икономически дейности като различни видове туризъм, производство на биологични продукти и др.  
Допустими дейности:
По мярката са допустими следните видове дейности: 

Дейност 1. Внедряване на продуктова иновация (стока или услуга) или иновация в бизнес процесите посредством придобиване на машини, съоръжения и оборудване, представляващи дълготрайни материални активи (ДМА).  

Дейност 2. Внедряване на продуктова иновация (стока или услуга) или иновация в бизнес процесите посредством придобиване на специализиран софтуер (вкл. разработване), патенти, лицензи, „ноу хау” и др., представляващи дълготрайни нематериални активи (ДНА).
Основните целеви групи на територията на МИГ Девин-Смолян по линия на ПКИП са малки и средни предприятия съгласно Закона за малките и средните предприятия. 
Общ бюджет на мярката: 281 210,53 Евро
Разпределение на средствата по приоритети: 
Приоритет 1. „Иновации и растеж“ - 140 605,27 Евро

Приоритет 2. „Кръгова икономика“- 140 605,27 Евро

